|  |
| --- |
|  |
| **FEDERACIJA BOSNE I HERCEGOVINE** | **FEDERACIJA BOSNE I HERCEGOVINE** |
| **ZAVOD ZA JAVNO ZDRAVSTVO FBIH** | **ZAVOD ZA JAVNO ZDRAVSTVO FBIH** |
|  |
|  |
|  |

**Obr.br. 30-Z-UOB**

**UPUTSTVO ZA POPUNJAVANJE I DOSTAVLJANJE IZVJEŠTAJA O BOLESTIMA I STANJIMA UTVRĐENIM U PRIMARNOJ ZDRAVSTVENOJ ZAŠTITI**

Sarajevo, 2018. godine

|  |
| --- |
| **Opće napomene**  Zdravstvene ustanove i nosioci privatne prakse, kao i druga pravna i fizička lica koja u okviru svoje djelatnosti obavljaju poslove iz oblasti zdravstva, dužni su voditi evidencije u skladu sa Zakonom o evidencijama iz oblasti zdravstva („Službene novine FBiH“, br. 37/12), te propisima donesenim na osnovu ovog zakona, kao i Zakona o zdravstvenoj zaštiti („Službene novine FBiH“, br. 46/10 i 75/13).  Zdravstvene ustanove i nosioci privatne prakse su dužni voditi evidencije u pisanoj i elektronskoj formi i u propisanim rokovima dostavljati individualne, zbirne i periodične izvještaje nadležnom zavodu za javno zdravstvo, kao i drugim institucijama na način propisan Programom i Planom provođenja statističkih istraživanja od interesa za Federaciju Bosne i Hercegovine. |
| **Dokumentacija**  Za vođenje propisanih evidencija koje služe kao izvor podataka za sastavljanje zbirnih periodičnih i individualnih izvještaja utvrđenih Programom i Planom statističkih istraživanja iz oblasti zdravstva, službe u primarnoj zdravstvenoj zaštiti imaju sljedeću medicinsku dokumentaciju (sredstva evidencije):   * Zdravstveni karton * Protokol bolesnika   Upisivanje podataka u sredstva evidencije smatra se prema odredbi zakona o evidencijama u oblasti zdravstvo sastavnim dijelom stručnog medicinskog rada pri čemu se obavezno primjenjuju jedinstveni metodološki principi i statistički standardi (definicije, klasifikacije, nomenklature).  Za sastavljanje ovog izvještaja koriste se obrasci tekuće evidencije o oboljenjima i stanjima koji služe kao veza između osnovne medicinske dokumentacije i izvještaja. Za sastavljanje izvještaja koristi se sljedeći pomoćni obrazac:   * Izvještaj o bolestima i stanjima utvrđenim u primarnoj zdravstvenoj zaštiti po dijagnozama (Tabela 1A)   Pod “oboljenjem” odnosno “stanjem” utvrđenim prilikom pregleda podrazumijeva se rezultat ljekarskih i drugih pregleda (laboratorijskih, radioloških...) koji se može podvesti pod jednu od kategorija ili pokategorija važeće MKB X. Podrazumijeva naziv utvrđenog oboljenja i može biti: radna i konačna. Ukoliko dijagnoza nije postavljena, doktor upisuje glavni simptom (R00-R99) ili problem (Z00-Z99) do postavljanja dijagnoze. |

|  |
| --- |
| ***Tabela 1. Izvještaj o bolestima i stanjima utvrđenim u primarnoj zdravstvenoj zaštiti*** |
| Izvještaj o bolestima i stanjima utvrđenim u primarnoj zdravstvenoj zaštiti (Tabela 1) popunjava se po poglavljima prema X MKB, a na osnovu Izvještaja o oboljenjima i stanjima utvrđenim u primarnoj zdravstvenoj zaštiti po dijagnozama(Tabela 1A) |
| ***Tabela 1 A. Izvještaj o bolestima i stanjima utvrđenim u primarnoj zdravstvenoj zaštiti po dijagnozama*** |
| Propisano je da se svako oboljenje u okviru jedne kalendarske godine iskazuje samo jedanput kao konačna dijagnoza ukoliko je u pitanju hronično oboljenje. U slučaju akutnog oboljenja pacijent može više puta posjetiti ljekara (npr. kontrola) ali će se samo jedan put upisati konačna dijagnoza. Ukoliko postoji više epizoda akutnog oboljenja, upisuje se konačna dijagnoza svakog akutnog oboljenja. Obaveza doktora je da sve dijagnoze iskaže kao konačne, da svaku upiše i šifrira. Ukoliko se u toku liječenja interpolira još neko oboljenje upisuje se i šifra tog oboljenja kao konačna dijagnoza. Ukoliko pacijent prestane posjećivati doktora prije nego što je postavljena konačna dijagnoza, ona se upisuje nakon ponovnog dolaska pod uvjetom da je pacijent došao u istoj kalendarskoj godini, bilo kada. Pored dijagnoze i šifre za konačnu dijagnozu prema prirodi povrede (poglavlja S -T iz X MKB obavezno se upisuje i spoljnji uzrok povrede i šifra tog uzroka (poglavlja V-Y iz X MKB)  ***Napomena:***  ***Zdravstvene ustanove u kojima se popunjava Tabela 1 A. Izvještaj o bolestima i stanjima utvrđenim u primarnoj zdravstvenoj zaštiti po dijagnozama, dužne su istu dostaviti kantonalnim zavodima.***  ***Kantonalni zavodi za javno zdravstvo koji sumiraju godišnji izvještaj za nivo kantona dužni su pored Tabele 1, dostaviti i Tabela 1 A. sumiranu na istoj formi kao godišnji izvještaj, te dostaviti Zavodu za javno zdravstvo FBiH.*** |

|  |
| --- |
| **Dostavljanje izvještaja** |
| Svaka zdravstvena ustanova popunjava Izvještaj u dva primjerka, od kojih jedan primjerak dostavlja nadležnom zavodu za javno zdravstvo kantona, a drugi primjerak zadržava za potrebe ustanove.  Izvještaj se dostavlja sa navedenim datumom dostavljanja, potpisan od strane odgovornog lica za sastavljanje i dostavljanje izvještaja, te sa potpisom rukovodioca ustanove ovjeren pečatom.  Izvještaj se dostavlja jednom kao godišnji izvještaj.  Zavod za javno zdravstvo kantona vrši kontrolu obuhvata i kompletnosti podataka u izvještajima, sastavlja godišnji izvještaj za nivo kantona i dostavlja Zavodu za javno zdravstvo Federacije Bosne i Hercegovine. Rok za dostavljanje godišnjeg izvještaja je do **31.03. za prethodnu godinu**. |